stanford-oval/wikipedia huggingface dataset:
צ'יקוואנד

צ'יקוואנד (בהונגרית: Csikvánd) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בצ'יקוואנד מספר התושבים נמצא בירידה. כך, בשנת 1990 חיו בכפר 580 תושבים, ובשנת 2019 רק 495 תושבים.
יהודי צ'יקוואנד

בצ'יקוואנד חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 12 | 889 |
| 1910 | 2 |  |
| 1920 | 4 |  |
| 1930 | 4 |  |
| 1941 | 3 | 943 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
פרנסואה ז'נו

| --- | --- |
אין תמונה חופשית
 לידה:  26 באוקטובר 1915 לוזאן, שווייץ 
 התאבד:  30 במאי 1996 (בגיל 80) פילי, שווייץ 
 מדינה:  שווייץ 
 השקפה דתית:  אסלאם 
 
פרנסואה ז'נו (בצרפתית: François Genoud;‏ 1915 – 30 במאי 1996) היה בנקאי שווייצרי ידוע שנהג לממן נאצים ברחבי העולם ותמך בארגוני טרור במזרח התיכון.
חייו

פרנסואה ז'נו נולד ב-1915 בלוזאן שבשווייץ ובנעוריו העריץ את אדולף היטלר, אותו פגש ב-1932 בזמן לימודיו בגרמניה.
לאחר מלחמת העולם השנייה, ז'נו סייע כספית לפושעי מלחמה נאצים להימלט מפני בעלות הברית לספרד, מרוקו ודרום אמריקה. הוא קיבל לידיו את זכויות היוצרים לכתביהם של אדולף היטלר, יוזף גבלס ומרטין בורמן ממשפחותיהם. הוא התעשר מפרסום יומנו האישי של גבלס וניהל את נכסי המפלגה הנאצית אותם העביר לשווייץ.
ב-1936 החל ז'נו להיות מעורב בלאומיות ערבית לאחר שנסע לירושלים ופגש שם את חאג' אמין אל-חוסייני ואת ההנהגה הפלסטינית. הוא התחבר עם סעיד רמדאן, בנו של מייסד תנועת האחים המוסלמים חסן אל-בנא, והתאסלם. ב-1958 הוא הקים את "הבנק הערבי למסחר", דרכו הוא מימן ארגוני טרור פלסטיניים, את חזית השחרור הלאומית האלג'יראית, ואת מחייתו של היילמאר שאכט ששהה במרוקו ובכירים נוספים לשעבר במפלגה הנאצית.
לז'נו היו קשרים הדוקים עם אנשי החזית העממית לשחרור פלסטין ובעיקר עם ודיע חדאד, שכינה אותו "השייח' פרנסואה". הוא תרם כספים לארגון ומכר לו כלי נשק, ואף תיווך באירוע חטיפת מטוס לופטהנזה לסומליה ב-1977 - הוא העביר לחדאד את הכופר בסך 5 מיליון דולר ששולם בתמורה לשחרור הנוסעים בתימן. ב-1969 ייעץ ז'נו לעורך הדין הצרפתי ז'ק ורז'ס ומימן את הגנתם של שלושה מחבלים מהחזית העממית שהיו מעורבים בחטיפת מטוס אל על לז'נבה ופיצוצו שנעצרו בשווייץ. ז'נו גם קישר בין ורז'ס לבין פושע המלחמה הנאצי קלאוס ברבי אותו ייצג במשפט בצרפת, ומימן את הגנתו. מאוחר יותר מימן גם את הגנתו המשפטית של אדולף אייכמן במשפטו. ב-1994 מימן את הגנתו המשפטית של המחבל איליץ' רמירז סאנצ'ז. ז'נו מימן גם את מחייתו של רוחאללה ח'ומייני בגלותו בצרפת.
שבועות לפני מותו, התקשר ז'נו לסנאטור אמריקני וחשף בפניו את הסחר של ממשלת שווייץ בנכסי המפלגה הנאצית ובכספי קורבנות השואה בסוף מלחמת העולם השנייה. מספר ימים לפני מותו, שווייץ הוציאה נגדו צו מעצר על הכחשת השואה. ז'נו התאבד ב-1996 בעזרת ארגון למען המתות חסד.
ראו גם

בנק אל-טקווה
לקריאה נוספת

Karl Laske ‏, Ein Leben zwischen Hitler und Carlos: François Genoud, הוצאת Limmat Verlag, ציריך 1996
Karl Laske ‏, Le Banquier Noir, François Genoud, הוצאת Editions du Seuil, פריז 1996
| --- | --- |
בקרת זהויות :  NLI: 987007261509305171  BIBSYS: 97045348  BnF: cb125111690 (data)  GND: 11936767X  ISNI: 0000 0000 7860 4307  LCCN: no96028504  NDL: 00440727  NKC: js20090120005  NTA: 243340095  SUDOC: 034347194  VIAF: 84285453   WorldCat (עם VIAF): 84285453
פרס רוג'ר קרוזייר

| --- | --- |
 ענף:  הוקי קרח
 תאריך ייסוד:  2000
 תאריך פירוק:  2007
 מדינות משתתפות:  ארצות הברית ארצות הברית קנדה קנדה
 הכי הרבה זכיות:  מרטי טרקו (2)
 
פרס רוג'ר קרוזייר היה פרס של ליגת ה-NHL שהוענק, מאז שנת 2000 ועד 2007, לשוער עם אחוז ההצלות הגבוה ביותר בעונה הרגילה, בתנאי ששיחק לפחות 25 משחקים.
הפרס נקרא על שמו של רוג'ר קרוזייר, שהיה השוער של דטרויט רד וינגס ושל באפלו סייברס בין 1964 ו-1977. הוא נתרם על ידי בנק MBNA (כיום חלק מבנק אוף אמריקה) בו עבד קרוזייר לאחר פרישתו ממשחק. גובה הפרס היה 25,000 דולר, לתרומה למען שחקני הוקי קרח צעירים או לתרומה למען מטרה חינוכית אחרת, לפי בחירת הזוכה.
הזוכים

| עונה | שחקן | מועדון | אחוז הצלות |
| --- | --- | --- | --- |
| 1999/2000 | קנדה אד בלפור | דאלאס סטארס | 91.9 |
| 2000/2001 | קנדה מרטי טרקו | דאלאס סטארס | 92.5 |
| 2001/2002 | קנדה ג'וזה תאודור | מונטריאול קנדיאנס | 93.1 |
| 2002/2003 | קנדה מרטי טרקו | דאלאס סטארס | 93.2 |
| 2003/2004 | קנדה דוויין רולוסון | מינסוטה ויילד | 93.3 |
2004/2005: אין זוכה - העונה בוטלה בשל שביתה בליגה
| 2005/2006 | צרפת כריסטובל הואה | מונטריאול קנדיאנס | 92.9 |
| 2006/2007 | שוודיה ניקלס בקסטרום | מינסוטה ויילד | 92.9 |
פרנסואה ורוב

| --- | --- |

הקלסתרון שפורסם לאחר רצח ססיל בלוך
 לידה:  22 בינואר 1962 גרוולין, צרפת 
 התאבד:  29 בספטמבר 2021 (בגיל 59) Le Grau-du-Roi, צרפת 
 מדינה:  צרפת צרפת
 מקום מגורים:  La Grande-Motte, בוש-דו-רון, איל-דה-פראנס, Prades-le-Lez, פריז 
 כינויים נוספים:  הרוצח המחוטט
 ידוע בשל:  רוצח סדרתי
 מקצוע:  ז'נדרם ושוטר
 מעסיק:  הז'נדרמריה הלאומית של צרפת, המשטרה הלאומית של צרפת 
 מספר צאצאים:  2 
 
פרנסואה ורוב (בצרפתית: François Vérove;‏ 22 בינואר 1962 – 29 בספטמבר 2021) היה רוצח סדרתי צרפתי שעבד כז'נדרם ושוטר.
ביוגרפיה

ורוב נולד בגרוולין שבצפון צרפת, עבר לאזור פריז ולאחר מכן עבר לקומונה סמוכה למונפלייה. במקביל לתפקידו כשוטר וכז'נדרם, ורוב גם כיהן כחבר מועצת הקומונה.
בשנים 1986–1994 רצח ורוב לפחות ארבעה קורבנות ואנס שש נוספות, אך לדעת חוקרי המשטרה המקומית המספרים היו גבוהים יותר.
ב-5 במאי 1986 נעלמה ססיל בלוך, בת 11, ונמצאה לאחר מכן תחת שטיח במרתף. בלוך נאנסה, ולאחר מכן נחנקה ונדקרה. חוקרי המשטרה הצליחו להרכיב קלסתרון של הרוצח וקראו לו "הרוצח המחוטט", משום שפניו היו מכוסות בחטטי אקנה.
באפריל 1987 רצח את האופר אירמגרד מולר (21) ואת המעסיק שלה ז'יל פוליטי (38). פוליטי נמצא כשידיו ורגליו קשורות ועליו סימני כוויות מסיגריות, ומולר נמצאה קשורה למיטה בסגנון צליבה, לאחר שנאנסה ונחנקה.
בספטמבר 2021 החליט שופט חוקר לפתוח את ה"מקרה הקר" שוב, ובשל טענות חוזרות ונשנות מצד קורבנות האונס וניסיונות הרצח כי התוקף היה שוטר - שלח הודעות ל-750 שוטרים וז'נדרמים בבקשה שימסרו דגימת DNA במשטרה.
ב-24 בספטמבר 2021 קיבל ורוב זימון לבדיקת DNA שהייתה אמורה להיערך ב-6 באוקטובר, וב-27 בספטמבר הוא נעלם מביתו. גופתו נמצאה ב-29 בספטמבר בבית שכור סמוך לחוף במונפלייה, והתברר שהוא התאבד לאחר שלקח מנת יתר של אלכוהול וברביטורטים.
ורוב הותיר מכתב התאבדות בו הוא מודה כי הוא רוצח ואנס, אך לא מסר את שמות קורבנותיו או את מספרן. במכתב הוא לקח אחריות על מעשיו וטען כי הוא לא הצליח לשלוט על הדחפים שלו, והוסיף כי מאז שנת 1997 לא עשה דבר, בשל נישואיו והולדת ילדיו.
ראו גם

המרטש מאטלנטה
המפלצת מפירנצה
הערות שוליים

↑  "French ex-officer's DNA ends 35-year murder hunt". BBC News (באנגלית בריטית). 1 באוקטובר 2021. נבדק ב-1 באוקטובר 2021. {{cite news}}:  (עזרה)
↑  
Adam Sage (1 באוקטובר 2021). "Former police officer confesses he is notorious serial killer Le Grêlé in suicide note". The Times of London. {{cite news}}:  (עזרה)
↑  "Affaire du «Grêlé» : 35 ans après, le criminel a enfin un nom et un visage". Le Parisien (בצרפתית). No. 23977. 1 באוקטובר 2021. {{cite news}}:  (עזרה)
↑  "À La Grande-Motte, stupéfaction des voisins de François Vérove, le tueur en série dit "le Grêlé"". France TV. 1 באוקטובר 2021. {{cite web}}:  (עזרה)
↑  TEMOIGNAGE : à La Grande-Motte, stupéfaction des voisins de François Vérove, le tueur en série dit "le Grêlé", France 3 Occitanie (ב־)
↑  "French serial killer 'Le Grele' identified as retired police officer after 35-year hunt". Sky News (באנגלית). נבדק ב-1 באוקטובר 2021. {{cite web}}:  (עזרה)
↑  Le "Grêlé", tueur en série, s'est-il suicidé dans le Gard ?, France 3 Occitanie (ב־)
↑  Lévêque, Thierry (2015-02-22). "Le « tueur au visage grêlé » court toujours" (בצרפתית). ISSN 1760-6454. נבדק ב-2021-10-06.
↑  Chrisafis, Angelique (1 באוקטובר 2021). "Paris serial killer of 80s and 90s was ex-police officer, DNA shows". The Guardian. נבדק ב-1 באוקטובר 2021. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנסואה ורוב".
פרנק באומן

פרנק באומן (בגרמנית: Frank Baumann, נולד ב-29 באוקטובר 1975 בווירצבורג שבגרמניה המערבית) הוא כדורגלן עבר גרמני ששיחק בעיקר בוורדר ברמן ובנבחרת גרמניה בעמדות הבלם והקשר האחורי.
קריירת מועדונים > נירנברג

באומן גדל במועדון הנוער של נירנברג, ובשנת 1994 עלה לקבוצה הבוגרת. בתחילה שיחק כקשר, ועם השנים עבר לעמדות הגנתיות יותר. באומן החל לשחק בקבוצה כאשר שיחקה בליגת הבונדסליגה, אך ירד עמה לליגת הבונדסליגה השנייה בתום עונת 1994, ואף לליגה האזורית הדרומית, שהייתה אז הליגה השלישית בהייררכיה, בתום עונת 1996. באומן ונירנברג עלו בחזרה שתי ליגות תוך שתי עונות, ובעונת 1999 שיחקה נירנברג שוב בליגת הבונדסליגה, אך ירדה שוב אל הבונדסליגה השנייה בתום אותה עונה, ובאומן בחר לעזוב לורדר ברמן, לאחר ששיחק חמש עונות בקבוצה הבוגרת של נירנברג, וכבש 11 שערים ב-130 הופעות.
קריירת מועדונים > ורדר ברמן

כבר בעונה הראשונה שלו בוורדר ברמן, באומן עלה עם הקבוצה לגביע אופ"א, אליו העפילה כסגנית מחזיקת הגביע הגרמני, לאחר שהפסידה במשחק הגמר לבאיירן מינכן. באומן מונה בשנת 2002 לקפטן הקבוצה, והחליף בתפקיד את דיטר איילטס, אחד מסמלי הקבוצה שפרש מכדורגל באותה עונה. באומן זכה בהמשך עם ורדר ברמן בדאבל בעונת 2004, בגביע הליגה הגרמנית בשנת 2006, ובגביע נוסף בשנת 2009. עונת 2009 הייתה עונת שיא אישית מבחינת באומן, כאשר נוסף לזכייה בגביע הגרמני, הוא הוביל את הקבוצה כקפטן אל גמר גביע אופ"א. באומן כבש את השער המכריע במשחק חצי הגמר מול המבורג בדקה ה-83, שהעניק לוורדר ברמן את הכרטיס לגמר, אך ברמן הפסידה בגמר לשחטאר דונצק בתוצאה 2-1. בתום אותה עונה פרש באומן ממשחק פעיל, לאחר שכבש 15 שערים ב-260 הופעות בבונדסליגה במדי ורדר ברמן, והצטרף לצוות האימון של הקבוצה.
קריירה בינלאומית

לבאומן 28 הופעות בנבחרת גרמניה, בהן כבש שני שערים. באומן החל לייצג את גרמניה בשנת 1999, בה השתתף בגביע הקונפדרציות. באומן השתתף במונדיאל 2002 בו שיחק רק בשמינית הגמר נגד נבחרת פרגוואי, ונבחרתו המשיכה עד למשחק הגמר, בו הפסידה 2-0 לנבחרת ברזיל. באומן הופיע במדי הנבחרת גם ביורו 2004, ושיחק שני משחקים בשלב הבתים, בו הודחה הנבחרת. הופעתו האחרונה של באומן בנבחרת גרמניה הייתה בשנת 2005.
תארים

עם ורדר ברמן:
אליפות הבונדסליגה: 2004
הגביע הגרמני (2): 2004, 2009
גביע הליגה הגרמנית: 2006
חיים אישיים

באומן נשוי לסטפני, והם הורים ללואיזה ולמוריץ.
צ'יקו באנזה

פרנסיסקו גונסלבש סקאלומבו (בפורטוגזית: Francisco Gonçalves Sacalumbo; נולד ב-17 בדצמבר 1998 בהואמבו שבאנגולה), הידוע כצ'יקו באנזה (בפורטוגזית: Chico Banza), הוא כדורגלן אנגולי המשחק בעמדת קשר הכנף בקבוצת אנורתוסיס פמגוסטה מליגת העל הקפריסאית ובנבחרת אנגולה.
קריירת מועדונים

באנזה גדל במחלקות הנוער של אתלטיקו פטרולרוס, סמבילה וליישואש. בשנת 2017 החל לשחק בקבוצת המילואים של ליישואש. הוא ערך חמש הופעות ליגה במדי הקבוצה הראשונה של המועדון במסגרת הליגה הפורטוגלית השנייה.
ב-1 בנובמבר 2018 חתם במאריטימו מליגת העל הפורטוגלית. ב-22 באפריל 2019 ערך את הופעתו היחידה בקבוצה הראשונה של המועדון, בהפסד 6-0 לבנפיקה ליסבון במסגרת המחזור ה-30 בליגה לעונת 2018/2019.
ב-14 בספטמבר] 2020 חתם באנזה בנאה סלמיס פמגוסטה מליגת העל הקפריסאית. הוא ערך ארבע הופעות ליגה במדי המועדון עד לחודש ינואר 2021, במהלכו הושאל לקסילוטימבו מליגת המשנה הקפריסאית. לאחר תקופת ההשאלה חתם על חוזה קבוע במועדון, ובסך הכל ערך 31 הופעות ליגה במדי המועדון, בהן הבקיע 21 שערים.
ב-6 ביולי 2022 חזר באנזה לנאה סלמיס פמגוסטה מליגת העל הקפריסאית. הוא שיחק במועדון במשך עונת 2022/2023, במהלכה ערך 32 הופעות ליגה והבקיע שני שערים.
ב-11 באוגוסט 2023 חתם באנזה על חוזה לארבע שנים באנורתוסיס פמגוסטה מליגת העל הקפריסאית.
קריירה בינלאומית

ב-28 במאי 2018 ערך באנזה את הופעת הבכורה שלו בנבחרת אנגולה, בהפסד 2-1 לנבחרת בוטסואנה במסגרת אליפות אפריקה הדרומית.
נכלל בסגל נבחרת אנגולה לטורניר גביע אפריקה לאומות 2023 בשנת 2024.
הערות שוליים

↑  Chico Banza is part of it! באתר הרשמי של אנורתוסיס פמגוסטה, 11 באוגוסט 2023 (ביוונית)
| נבחרת אנגולה – גביע אפריקה לאומות 2023 |
| --- | --- | --- |
|  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש |  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש | אנגולה |
פריגו (עיר)

| --- | --- |
סמל פריגוסמל פריגו

מראה פריגו, ברקע הקתדרלה
 מדינה:  צרפת צרפת
 חבל:  אקיטן החדשה אקיטן החדשה
 מחוז:  דורדון
 ראש העיר:  אנטואן אודי   Antoine Audi
 שפה רשמית:  צרפתית
 שטח:  9.82 קמ"ר
 גובה:  101 מטרים
 אוכלוסייה:  ‏
  ‑ בעיר:  29,516 (1 בינואר 2021)
  ‑ צפיפות:  3000 נפש לקמ"ר (2011)
 קואורדינטות:  45°11′34″N 0°43′18″E﻿ / ﻿45.19278°N 0.72167°E﻿ / 45.19278; 0.72167
 אזור זמן:  UTC +1
 האתר הרשמי של העיר
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי פריגו(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי פריגו(למפת אקיטן החדשה רגילה) בורדו אז'ן באיון פו לימוז' טיל גרה פואטייה לה רושל אנגולם ניור פיי דה לה לואר סאנטר-עמק הלואר אוברן רון-אלפ  אוקסיטניה ספרד מפרץ ביסקאיה פריגו(למפת אקיטן החדשה מוגדלת) בורדו אז'ן באיון פו לימוז' טיל גרה פואטייה לה רושל אנגולם ניור פיי דה לה לואר סאנטר-עמק הלואר אוברן רון-אלפ  אוקסיטניה ספרד מפרץ ביסקאיה פריגו  he tabBackground:;tabBorder:#aaa;defaultTab:0;
פריגו (בצרפתית: Périgueux, באוקסיטנית: Peireguers או Periguers) היא עיר צרפתית המהווה את המרכז המנהלי של מחוז דורדון שבחבל אקיטן החדשה שבדרום-מערב צרפת. פריגו היא גם מקום מושבה של דיוקסיה.
היסטוריה

מקורו של השם פריגו הוא מהשם פטרוקורי (Petrocorii), שהוא גרסה לטינית של מונח בשפה קלטית שמשמעותו "ארבעת השבטים". הקלטים היו העם שישב באזור לפני הכיבוש הרומי ופריגו הייתה עיר הבירה שלהם. בשנת 200 לפנה"ס, הגיעו ארבעת השבטים מהצפון, התיישבו בפריגו והקימו מחנה בלה בווסייר (La Boissière). לאחר הפלישה הרומית, הם עזבו את המקום והקימו את העיר וסונה (Vesunna). בעיר רומית זו נבנו מקדשים, מרחצאות, אמפיתיאטרונים ופורום. בסופה של המאה השלישית לספירה, הייתה העיר הרומית מוקפת בחומות והיא קיבלה את השם קיוויטס פטרוקוריורום (Civitas Petrocoriorum).
במאה ה-10 הוקמה הקתדרלה לה פוי סן פרונט (Le Puy-Saint-Front) מסביב למנזר בסמיכות לעיר הגאלו-רומית העתיקה. בשנת 1182 לערך הוענקו לפריגו זכויות עירוניות.
במהלך שנת 1940, פונו רבים מיהודי אלזס ותושבי אלזס לפריגו.
ב-24 באוקטובר 1954 שמה קץ לחייה על ידי הצתה עצמית בכיכר המרכזית של פריגו, השחקנית סימון מרוויל (Simone Mareuil) שהתפרסמה בעיקר בתפקיד הראשי שמילאה בסרט כלב אנדלוסי.
ערים תאומות

גרמניה אמברג, גרמניה
הערות שוליים

| --- | --- |
בקרת זהויות :  NLI: 987007566846405171  BnF: cb15251968k (data)  GND: 4045161-6  LCCN: n81071607  MusicBrainz: e1752708-8f4b-4f08-8751-673e0a035c2f  NKC: ge1060804  SUDOC: 030058872  VIAF: 131358733   WorldCat (עם VIAF): 131358733
צבי ניסנוב

| --- | --- |

 לידה:  1881 ה'תרמ"א בוינקסק, דאגסטן, האימפריה הרוסית
 פטירה:  1 במרץ 1966 (בגיל 85 בערך) ט' באדר ה'תשכ"ו ישראל
 תאריך עלייה:  1909
 השתייכות:  השומר
 תקופת הפעילות:  1911–1940 (כ־29 שנים)
 תפקידים בשירות
 פרש, שומר, שוטר, מפקד
 פעולות ומבצעים
 מלחמת רוסיה–יפן, מלחמת העולם הראשונה
צבי ניסנוב עם גדוד העבודה, 1921
קברו של צבי ניסנוב בחלקת השומר בבית הקברות של כפר גלעדי
צבי ניסנוב (1881 – 1 במרץ 1966) היה פעיל בולט ביישוב העברי, חבר ארגון "השומר", ומראשוני אסירי המחתרות.
חייו

ניסנוב נולד בטמיר חאן שורה שבדאגסטן, בצפון הקווקז.
את חינוכו הצבאי רכש בצבא הרוסי, במלחמת רוסיה–יפן. שאף לעצמאות יהודית, ועל כן בשנת 1909 עלה ארצה מבאקו בעלייה השנייה בלוויית אמו ואשתו. עם עלייתו הצטרף לאחיו יחזקאל ניסנוב ויהודה ניסנוב, חברי "השומר", והחל לשמור בכפר תבור.
ניסנוב דיבר טורקית והשתתף במשא ומתן עם השלטונות בעת הצורך. כך היה ביבנאל אחרי רצח יחזקאל אחיו.
בשנת 1912 נאסר ניסנוב יחד עם חברו חיים שטורמן על ידי הטורקים, והם ישבו בכלא עכו (היו מראשוני אסירי המחתרות) כשנה ושבעה חודשים. ניסנוב היה לראש האסירים בכלא, ומשם גם פעל. כשהטורקים הכריחו את התושבים בארץ לקבל על עצמם את הנתינות הטורקית (קבלת נתינות טורקית או גירוש מהארץ), ניסנוב נלחם כדי להשאיר כמה שיותר יהודים בארץ, וזייף תעודות ודרכונים שפתרו את היהודים מגיוס לצבא הטורקי. כשיצא מהכלא, המשיך ניסנוב בפועלו.
בתקופת מלחמת העולם הראשונה (1914–1918) היה אחד מפעילי "השומר". דאג להסתיר נשק, להבריח חברים מחובת עבודת הכפייה בצבא הטורקי ועוד. ניסנוב חלה בשחפת ובתקופה זו שימש "מוכתר" ליהודי טבריה. דרכו העבירו כל דבר בעל חשיבות בין היהודים לערבים. ניסנוב היה ממקימי היישוב כפר גלעדי, ב-1916, במהלך מלחמה זו. ניסנוב נאסר על ידי חסן בק, עונה קשה והוגלה לטורקיה. ידיעת השפה ויכולתו כמתווך העמידה אותו בראש האסירים.
חזר לארץ לאחר המלחמה ועם אנשי גדוד העבודה עלה לעין חרוד. תפקידו היה אחראי ליחסים עם הערבים השכנים ולענייני הביטחון. מראהו, רוכב על סוסתו בראש שיירת העולים לגוש נוריס נחרת בלב רבים. ניסנוב התגייס למשטרה הבריטית בגליל, כפי שעשו כמה מאנשי "השומר". ניסנוב היה בין מקימי עין חרוד בשנת 1921.
טיפח קשרים עם הערבים וידע להבינם. תכופות נשלח על ידי המפקדים הבריטיים לפתור סכסוכים בקרב הערבים. הוא מילא תפקיד של "קצין פוליטי".
צבי ניסנוב היה בין הראשונים שהועסק בנהריה המושבה מיד כשקמה. תפקידו היה לדאוג לביטחון בנהריה ולייצג את המושבה החדשה מול השלטונות הבריטיים ושכנים ערבים במעמד של "מוכתר". ניסנוב ניסה לפתח יחסי שכנות טובים עם השייחים באזור.
אשתו ואם שלושת ילדיו, ורה, עמדה לצידו כל השנים. הקימה אז את ביתם בטבריה. בעת הקמת מפעל החשמל (רוטנברג) בנהריים היה ניסנוב אחראי לביטחון המפעל. אחר כך עבר לעבוד ולחיות בחיפה. הקים לפרנסתו פנסיון בטבריה, ושם אירח את מנהיגי האוכלוסייה הערבית, כדי לעשות "סולחה".
צבי ניסנוב נפטר ב-1966 ונקבר בחלקת "השומר" בבית העלמין בתל חי. רעייתו ורה (1882 - 1932) נקברה אף היא באותו בית קברות.
לקריאה נוספת

צבי ניסנוב, ימי רדיפות ומאסרים, ספר השומר, הוצאת דביר, 1957, עמודים 226–228
הערות שוליים

↑  אח נוסף יוסף ניסנוב עלה אף הוא ארצה. נפטר ב-1936
↑  מתוך פארטיכל החברה מספר 68 מיום 6 בדצמבר 1935, מופיע בספרו של קרפל, נהריה כפר הייקים, עמ' 45-46
| --- | --- |
בקרת זהויות :  NLI: 987009912675205171  GND: 1197761772  LCCN: no2021141091  VIAF: 23157222523484970236   WorldCat (עם VIAF): 23157222523484970236
צ'יקיטה

| --- | --- |


 נתונים כלליים
 בורסה:  הבורסה לניירות ערך בניו יורק (CQB) 
 תקופת הפעילות:  אוגוסט 1984 – הווה (כ־40 שנה)
 מיקום המטה:  בפורט לודרדייל, פלורידה, ארצות הברית + באטוי, שווייץ
 ענפי תעשייה:  תעשיית החקלאות, agricultural and food trade, crop production 
 מוצרים עיקריים:  בננה 
 עובדים:  20,000
  
 www.chiquita.com
 
Chiquita Brands International היא יצרנית ומפיצה רב לאומית של בננות ותוצרת אחרת. החברה פועלת תחת שמות מותגי בת, כולל מותג הדגל צ'יקיטה. החברה היא כיום המפיצה הגדולה ביותר של בננות בארצות הברית.
החוות של החברה ממוקמות בעיקר באזור אמריקה הלטינית, ובעיקר במדינות הונדורס, גואטמלה וקוסטה ריקה - אזור בעל אקלים טרופי ואדמה פורייה אשר אידיאליים לגידולי בננות.
החברה מוכרת ברחבי העולם במיוחד בזכות הלוגו האייקוני של החברה עליו מצויר הקמע של החברה, הדמות מיס צ'יקיטה אשר חובשת כובע פירות.
לחברה שני בנייני מטה - האחד ממוקם בפורט לודרדייל אשר בפלורידה שבארצות הברית, ומשמש כמרכז פעילות החברה באמריקה הצפונית, והשני באטוי שבשווייץ, ומשמש כמרכז פעילות החברה באירופה ובשווקים בינלאומיים נוספים.
מחלוקות > תשלום לארגוני טרור קולומביאנים

בשנות ה-90 ותחילת שנות ה-2000 צ'יקיטה וחברות בינלאומיות אחרות נאלצו להתמודד עם אי היציבות הפוליטית בקולומביה. באותה התקופה היה נפוץ שכוחות צבאיים למחצה תקפו עסקים שונים שפעלו במדינה במטרה לסחוט מהם כסף, ובנוסף הטילו אימה על העם הקולומביאני באמצעות חטיפות ורציחות. ככל שהמצב הביטחוני המשיך להידרדר לאורך שנות ה-90 ואל תוך שנות ה-2000 נעשה קשה יותר להגן על עובדי צ'יקיטה ובעקבות כך החליטה החברה לשלם פרוטקשן לכוחות הצבאיים למחצה הקולומביאניים, ובעיקר לארגון "כוחות ההגנה העצמית המאוחדים של קולומביה"(אנ'), על מנת להבטיח את הבטיחות של העובדים ולאפשר את המשך פעילות החברה במדינה.
בשנת 2001 משרד המשפטים האמריקני חוקק חוק חדש שאסר על חברות אמריקאיות לשלם לארגונים זרים המוגדרים לפי משרד החוץ האמריקני ארגוני טרור. בעקבות כך צ'יקיטה בחרה לשתף פעולה עם משרד המשפטים האמריקני וסיימה מרצונה את פעילות החברה בקולומביה.
בשנת 2007 משרד המשפטים האמריקני קנס את צ'יקיטה ב-25 מיליון דולרים על כך שהתאגיד שילם בין השנים 1997 ל-2004 1.7 מיליון דולרים למיליציה הקולומביאנית לארגון "כוחות ההגנה העצמית המאוחדים של קולומביה"(אנ').‏ בעקבות כך נקנס החברה ב-25 מיליון דולרים על הפרת חוקי הטרור של ארצות הברית. על פי התביעה שהוגשה במרץ 2008 צ'יקיטה שילמה פרוטקשן וסיפקה אף נשק גם לארגון הטרור המרקסיסטי "צבא השחרור הקולומביאני" וארגון הטרור המרקסיסטי "הכוחות המזוינים המהפכניים של קולומביה – צבא העם". ביוני 2007 קרובי משפחה של 173 קולומביאנים שנרצחו על ידי אותם הארגונים תבעו על כך את צ'יקיטה.
ביוני 2024 חבר מושבעים פדרלי מצא כי צ'יקיטה נושאת באחריות למותם של שמונה קולומביאנים על ידי ארגון "כוחות ההגנה העצמית המאוחדים של קולומביה", והורה לחברה לשלם 38.3 מיליון דולרים למשפחות של הקורבנות.
ראו גם

חברת הפירות המאוחדת
הערות שוליים

↑  Chiquita.com - Meet Chiquita, web.archive.org, ‏2014-03-13
↑  |"Chiquita to pay fine for deals with militants". Los Angeles Times. 15 במרץ 2007. נבדק ב-21 במאי 2020. {{cite web}}:  (עזרה)
↑  Valencia, Jorge (2024-06-11). "Chiquita Held Liable for Deaths During Colombian Civil War". The New York Times (באנגלית אמריקאית). ISSN 0362-4331. נבדק ב-2024-06-11.
| --- | --- |
בקרת זהויות :  NLI: 987007456596405171  GND: 5059653-6  LCCN: nr94013888  NKC: ko2004244042  VIAF: 155218628   WorldCat (עם VIAF): 155218628 
מטע הבננות של צ'יקיטה בקוסטה ריקה. ברקע ניתן להבחין בהר הגעש טורריאלבה.
צ'יקו אופואדו

צ'יקלובה פרנסיס אופואדו (באנגלית: Chikeluba Francis Ofoedu; נולד ב-12 בנובמבר 1992 מכונה "צ'יקו") הוא כדורגלן ניגרי, המשחק בעמדת החלוץ באנוגו ריינג'רס.